Príloha č. 2B súťažných podkladov

|  |
| --- |
| **OBCHODNÉ PODMIENKY/NÁvRH rámcovej dohody finančného riaditeľstva slovenskej republiky** **Zabezpečenie služieb leteckej prepravy osôb a súvisiacich služieb pri tuzemských a/alebo zahraničných pracovných/služobných cestách** |

Poznámka:

Návrh Rámcovej dohody Ministerstva financií Slovenskej republiky (Príloha č. 2A) a návrh Rámcovej dohody Finančného riaditeľstva Slovenskej republiky (Príloha č. 2B) sa odlišujú iba obsahom znenia Článku VI. Cena a platobné podmienky, a to iba v bodoch 6.12. (Príloha č. 2A a Príloha č. 2B) a v bode 6.13. (Príloha č. 2B), čo nespôsobuje rozdielnosť v podmienkach plnenia predmetu Rámcovej dohody. Zmena sa týka len spôsobu doručovania faktúr. Ostatné ustanovenia sú v obidvoch návrhoch Rámcovej dohody identické.

**Rámcová dohoda**

**na zabezpečenie služieb leteckej prepravy osôb a súvisiacich služieb**

**pri tuzemských a/alebo zahraničných pracovných/služobných cestách**

uzatvorená podľa § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov (ďalej len „Dohoda“)

číslo Dohody Objednávateľa:

Zmluvné strany:

**Objednávateľ:**

Názov: **Slovenská republika, zastúpená Finančným riaditeľstvom Slovenskej republiky**

Sídlo: Lazovná 63, 974 01 Banská Bystrica

Štatutárny orgán: Mgr. Jozef Kiss, MA, prezident finančnej správy

IČO: 42499500

Bankové spojenie: Štátna pokladnica, Radlinského 32, 810 05 Bratislava 15

Číslo účtu (IBAN): SK14 8180 0000 0070 0043 7837

(ďalej len „Objednávateľ“)

a

**Poskytovateľ č. 1**

Obchodné meno:

Sídlo:

Štatutárny orgán:

IČO:

DIČ:

IČ DPH:

Bankové spojenie:

Číslo účtu (IBAN):

Zapísaný v Obchodnom registri:

(ďalej len „Poskytovateľ č. 1“)

**Poskytovateľ č. x**

Obchodné meno:

Sídlo:

Štatutárny orgán:

IČO:

DIČ:

IČ DPH:

Bankové spojenie:

Číslo účtu (IBAN):

Zapísaný v Obchodnom registri:

(ďalej len „Poskytovateľ č. x“)

(„Poskytovateľ č. 1“, „Poskytovateľ č. x“, ..., samostatne ďalej ako „Poskytovateľ“, spoločne ďalej ako „Poskytovatelia“)

(„Objednávateľ“ a „Poskytovateľ č. 1“, „Poskytovateľ č. x“, ..., spolu ďalej ako „účastníci Dohody“)

Objednávateľ a Poskytovatelia sa dohodli na uzatvorení tejto Dohody s nasledovným znením:

**Článok I.**

**Úvodné ustanovenia**

* 1. Ministerstvo financií Slovenskej republiky a Finančné riaditeľstvo Slovenskej republiky ako verejní obstarávatelia podľa § 7 ods. 1 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) zrealizovali podľa § 16 zákona o verejnom obstarávaní príležitostné spoločné obstarávanie zverejnené vo Vestníku verejného obstarávania č. ..../.... pod evidenčným číslom .......... dňa ............ na nadlimitnú zákazku postupom verejnej súťaže na predmet zákazky „Zabezpečenie služieb leteckej prepravy osôb a súvisiacich služieb pri tuzemských a/alebo zahraničných pracovných/služobných cestách“, ktorého výsledkom je táto Dohoda. Dohoda o príležitostnom spoločnom obstarávaní je zverejnená v Centrálnom registri zmlúv pod č. 150/2025.
	2. Účastníci Dohody vyhlasujú, že sú spôsobilí túto Dohodu uzatvoriť a riadne plniť svoje záväzky z nej vyplývajúce.

**Článok II.**

**Účel a predmet Dohody**

1. Účelom tejto Dohody je upraviť podmienky efektívneho, hospodárneho a účinného poskytovania služieb leteckej prepravy osôb a súvisiacich služieb pri tuzemských a/alebo zahraničných pracovných/služobných cestách pre Objednávateľa v súlade s touto Dohodou a platnou legislatívou.
2. Predmetom tejto Dohody je záväzok Poskytovateľov zabezpečovať pre Objednávateľa služby leteckej prepravy osôb a súvisiacich služieb pri tuzemských a/alebo zahraničných pracovných/služobných cestách, zabezpečenie a doručenie jednosmerných a/alebo spiatočných leteniek, najmä v kategóriách „ekonomická“ alebo „business“ trieda (vrátane ich pod-kategórií), podľa bodu 2.3. tejto Dohody a na základe jednotlivých požiadaviek Objednávateľa zadávaných postupom podľa Článku IV. tejto Dohody.
3. Predmetom tejto Dohody je záväzok Poskytovateľov v rámci poskytovania služieb leteckej prepravy:
4. vybrať optimálne letecké spojenie na základe požiadavky Objednávateľa podľa uplatnenia kritéria podľa § 44 ods. 3 písm. a) zákona o verejnom obstarávaní, a to najlepšieho pomeru ceny a kvality, a predložiť Objednávateľovi cenovú ponuku na leteckú prepravu,
5. zabezpečiť:
6. dostupnú/dostupné letenku/letenky do destinácií na základe požiadavky Objednávateľa doručenej elektronicky prostredníctvom informačného systému na elektronické verejné obstarávanie a doručiť letenku/letenky Objednávateľovi podľa Článku V. tejto Dohody,
7. bezplatné storno letenky, ak požiadavka Objednávateľa na storno letenky, a to aj bez uvedenia dôvodu, je Objednávateľom odoslaná Poskytovateľovi najneskôr 24 hodín pred odletom. Storno letenky môže uskutočniť aj zamestnanec Objednávateľa, na ktorého je vystavená letenka,
8. vysporiadanie prípadného storna letenky nahláseného Objednávateľom Poskytovateľovi menej ako 24 hodín pred odletom, ak je to vzhľadom na typ letenky možné.
9. poskytnúť Objednávateľovi informácie o:
10. presnom časovom a geografickom pláne cesty (dátum a miesto odletu a príletu s uvedením prípadných prestupov, dĺžka letu),
11. dodatočných údajoch a dokumentoch požadovaných zo strany leteckej spoločnosti v nadväznosti na predmetnú požiadavku,
12. štruktúre ceny letenky/leteniek (vrátane letiskových poplatkov a ostatných povinných poplatkov),
13. možnostiach zmeny alebo úpravy letenky/leteniek,
14. leteckej spoločnosti a čísle letu,
15. batožine (povolená váha a rozmery príručnej a podpalubnej batožiny).
16. poskytnúť Objednávateľovi bezplatné, nepretržité asistenčné služby a pomoc pri riešení vzniknutých mimoriadnych situácií v súvislosti s požadovanou prepravou, v nasledujúcom rozsahu:
17. non-stop telefonická linka dostupná 24 hodín denne, 7 dní v týždni,
18. predcestovná, technická a administratívna asistencia (napr. zmena rezervácie letenky, zaobstaranie náhradnej letenky, ak osoba, na ktorú je vystavená letenka, nemohla nastúpiť na pôvodne objednaný let z dôvodov na strane Objednávateľa, Poskytovateľa alebo leteckého prepravcu, alebo z dôvodu vyššej moci),
19. pomoc a súčinnosť pri riešení reklamácií súvisiacich s leteckou prepravou,
20. pomoc pri uplatňovaní práva na kompenzáciu zo strany leteckej spoločnosti v zmysle nariadenia Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov a ktorým sa zrušuje nariadenie (EHS) č. 295/91.
21. poskytnúť Objednávateľovi ďalšie služby súvisiace so zabezpečením leteckej prepravy, o ktoré Objednávateľ požiada.

(ďalej aj ako „Služby“).

1. Objednávateľ sa zaväzuje v súlade s touto Dohodou zaplatiť Poskytovateľovi za riadne a včas poskytnuté Služby dohodnutú cenu, ktorá bude v zmysle tejto Dohody výsledkom opätovného otvorenia súťaže podľa § 83 ods. 5 písm. b) zákona o verejnom obstarávaní.

**Článok III.**

**Práva a povinnosti zmluvných strán**

1. Každý Poskytovateľ sa touto Dohodou zaväzuje zúčastňovať postupu podľa Článku IV. tejto Dohody v súlade s § 83 ods. 5 písm. b) zákona o verejnom obstarávaní a reagovať na konkrétnu požiadavku Objednávateľa.
2. Každý Poskytovateľ sa zaväzuje pre Objednávateľa zabezpečiť a doručiť jednosmerné a/alebo spiatočné letenky, a to najmä v kategóriách „ekonomická“ alebo „business“ trieda (vrátane ich pod-kategórií), na základe požiadaviek Objednávateľa a za podmienok stanovených touto Dohodou.
3. V čase od odoslania požiadavky Objednávateľa všetkým Poskytovateľom do uplynutia lehoty na predkladanie ponúk je Objednávateľ povinný zachovať dôvernosť a mlčanlivosť o obsahu predložených ponúk.
4. Komunikácia medzi Objednávateľom a Poskytovateľmi bude prebiehať výlučne v slovenskom jazyku elektronicky prostredníctvom informačného systému na elektronické verejné obstarávanie, príp. prostredníctvom na to určených e-mailových adries, resp. na to určených telefonických kontaktov uvedených v tejto Dohode, resp. v jej Prílohách č. 1 a č. 2. Poverené osoby za Objednávateľa, uvedené v Prílohe č. 1 tejto Dohody, sa v znení tejto Dohody spoločne označujú ako „Poverené osoby Objednávateľa“. V odôvodnených prípadoch, na požiadanie Objednávateľa, Poskytovatelia predložia Objednávateľovi potrebnú dokumentáciu aj v anglickom jazyku.
5. Objednávateľ zriadil e-mailovú adresu Objednávateľa, ktorá je uvedená v Prílohe č. 1 tejto Dohody, na účely komunikácie vo veci zabezpečenia Služieb podľa tejto Dohody a je povinný ju monitorovať denne v pracovných dňoch od 8.00 do 15.00 hod.
6. Každý Poskytovateľ zriadil e-mailovú adresu, ktorá je uvedená v Prílohe č. 2 tejto Dohody, na účely komunikácie vo veci zabezpečenia predmetu tejto Dohody a je povinný ju nepretržite monitorovať. Za účelom riešenia požiadaviek, vykonávania bezplatných nepretržitých asistenčných služieb a inej komunikácie súvisiacej s predmetom tejto Dohody, Poskytovatelia určili aj ďalšie kontaktné údaje uvedené v Prílohe č. 2 tejto Dohody.
7. Účastníci Dohody sú oprávnení zmeniť svoje kontaktné údaje uvedené v Prílohách č. 1 a č. 2 tejto Dohody jednostranne, bez uzavretia písomného dodatku k tejto Dohode, sú však povinní bezodkladne v písomnej forme oznámiť takúto zmenu druhému účastníkovi Dohody. Takáto zmena je účinná najskôr dňom jej oznámenia druhému účastníkovi Dohody.

**Článok IV.**

**Postup pre pracovné/služobné cesty – opätovné otváranie súťaže**

1. Pri pracovnej/služobnej ceste je Objednávateľ povinný opätovne otvoriť súťaž prostredníctvom zadania konkrétnej požiadavky na zabezpečenie Služby podľa tejto Dohody a zároveň je povinný osloviť všetkých Poskytovateľov, ktorí sú účastníkmi tejto Dohody, v súlade s § 83 ods. 5 písm. b) zákona o verejnom obstarávaní.
2. Opätovné otvorenie súťaže Objednávateľom bude prebiehať počas pracovných dní elektronicky prostredníctvom informačného systému na elektronické verejné obstarávanie spravidla v čase od 8.00 do 15.00 hod. V prípade opätovného otvorenia súťaže počas iných hodín a/alebo počas víkendov a/alebo dní pracovného pokoja, Objednávateľ primeraným spôsobom informuje všetkých Poskytovateľov (napr. telefonicky alebo prostredníctvom na to určených e-mailových adries, ktoré sú uvedené v Prílohe č. 1 a 2. tejto Dohody) a následne im zašle elektronicky prostredníctvom informačného systému na elektronické verejné obstarávanie požiadavku na predkladanie ponúk s primerane dlhou lehotou na predkladanie ponúk.
3. Minimálne náležitosti požiadavky podľa bodu 4.1. tejto Dohody sú:
4. identifikačné údaje Objednávateľa - názov, sídlo,
5. meno, priezvisko, telefónne číslo a e-mailová adresa Poverenej osoby Objednávateľa,
6. meno, priezvisko, telefónne číslo a e-mailová adresa cestujúceho,
7. označenie miesta odletu a miesta príletu,
8. dátum a čas odletu alebo najskorší a najneskorší čas odletu,
9. trieda letenky,
10. lehota na predkladanie ponuky,
11. požiadavky na predloženie ponuky (definované kritériá),
12. ID požiadavky,
13. meno, priezvisko, telefónne číslo a e-mailová adresa Poverenej osoby Objednávateľa oprávnenej na prevzatie letenky.
14. Poskytovatelia sú povinní do lehoty určenej v predmetnej požiadavke, pričom lehota nemôže byť kratšia ako jedna (1) hodina od doručenia požiadavky, zaslať ponuku elektronicky prostredníctvom informačného systému na elektronické verejné obstarávanie. Poskytovatelia sú povinní predložiť ponuku vo forme záväznej rezervácie s garanciou ceny pri požadovanej leteckej preprave v trvaní minimálne štyri (4) hodiny od zaslania ponuky. Záväznosť rezervácie znamená povinnosť Poskytovateľov dodržať cenu a podmienky leteckej prepravy predložené v rámci ponuky, a to do uplynutia času záväznej rezervácie. V prípade, ak pri príslušnej leteckej preprave nie je možné predložiť záväznú rezerváciu s garanciou ceny (nie je možná rezervácia na základe podmienok leteckej spoločnosti – napr. nízkonákladoví dopravcovia), sú Poskytovatelia povinní na túto skutočnosť upozorniť Objednávateľa už pri predložení ponuky.
15. Objednávateľ je povinný vyhodnotiť prijaté ponuky najneskôr do troch (3) hodín od uplynutia lehoty na predkladanie ponúk, a to na základe kritéria „najlepší pomer ceny a kvality“. Vyhodnotenie prijatých ponúk bude prebiehať elektronicky prostredníctvom informačného systému na elektronické verejné obstarávanie.
16. Kritérium „najlepší pomer ceny a kvality“ sa skladá z kritéria „cena letenky“, ktoré má váhovosť 80 bodov a z kritéria „čas prepravy z miesta odletu do miesta príletu cieľovej destinácie“, ktoré má váhovosť 20 bodov.
17. Kritérium „cena letenky“: Objednávateľ je povinný vziať do úvahy celkovú cenu v eurách bez DPH za požadovanú Službu (cena). Objednávateľ pridelí maximálny počet bodov (80) ponuke Poskytovateľa s najnižšou navrhovanou cenou a pri ostatných ponukách počet bodov určí úmerou, t. j. počet bodov vyjadrí ako podiel najnižšej ceny a navrhovanej ceny príslušnej vyhodnocovanej ponuky, ktorú vynásobí maximálnym počtom bodov (80) pre uvedené kritérium. Výsledok sa matematicky zaokrúhľuje na 2 desatinné miesta.
18. Kritérium „čas prepravy z miesta odletu do miesta príletu cieľovej destinácie“: Objednávateľ je povinný vziať do úvahy čas prepravy z miesta odletu do miesta príletu vyjadrený v minútach (hodnota), ktorý Poskytovateľ predloží vo svojej ponuke. Objednávateľ pridelí maximálny počet bodov (20) ponuke Poskytovateľa s najnižšou hodnotou a pri ostatných ponukách počet bodov určí úmerou, t. j. počet bodov vyjadrí ako podiel najnižšej hodnoty a navrhovanej hodnoty príslušnej vyhodnocovanej ponuky, ktorú vynásobí maximálnym počtom bodov (20) pre uvedené kritérium. Výsledok sa matematicky zaokrúhľuje na 2 desatinné miesta.
19. Následne, po vykonaní úkonov podľa predchádzajúceho bodu tohto článku tejto Dohody, Objednávateľ sčíta
u každej ponuky získané body za obe kritériá. Objednávateľ ponuku s najvyšším počtom bodov označí za úspešnú, ponuku s druhým najvyšším počtom bodov označí za prvú neúspešnú, ponuku s tretím najvyšším počtom bodov označí za druhú neúspešnú, atď.
20. V prípade rovnosti dosiahnutých bodov u viacerých ponúk (Poskytovatelia sa podľa stanoveného kritéria na vyhodnotenie ponúk „najlepší pomer ceny a kvality“ umiestnia na prvom mieste v poradí) rozhoduje o úspešnosti ponuky najvyšší počet dosiahnutých bodov v kritériu „cena letenky“. Ak ani na základe tohto postupu Objednávateľ neurčí úspešnú ponuku, vyzve Objednávateľ Poskytovateľov, ktorí predložili ponuky s rovnakým dosiahnutým počtom bodov na základe kritéria „najlepší pomer ceny a kvality“ o opätovné predloženie ponuky z dôvodu rovnosti dosiahnutých bodov, pričom lehota na opätovné predloženie ponuky trvá jednu (1) hodinu od odoslania požiadavky na opätovné predloženie ponuky. Objednávateľ počas plynutia lehoty na úpravu ceny neotvorí doručený návrh novej ponuky. Túto skutočnosť je možné jednoducho overiť prostredníctvom systémových logov, ktoré automaticky generuje informačný systém, a ktorý je k dispozícii kontrolným orgánom.
21. V opätovne predloženej ponuke môžu Poskytovatelia, ktorí sa umiestnili na prvom mieste v poradí, iba znížiť cenu alebo Objednávateľovi oznámiť, že od predloženia ponuky odstupujú; iné zmeny ponuky sú neprípustné. Ak Poskytovateľ, ktorý sa umiestnil na prvom mieste v poradí, nepredloží ponuku s nižšou cenou alebo neoznámi, že od svojej ponuky odstupuje, platí jeho pôvodná ponuka predložená na základe pôvodnej Požiadavky.
22. Ak ani postupom podľa bodov 4.8. a 4.9. nedôjde k odstráneniu situácie, kedy sa na prvom mieste v poradí umiestnili dvaja alebo viacerí Poskytovatelia, Objednávateľ pristúpi k zrušeniu postupu zadávania zákazky v rámci opätovného otvorenia súťaže. V prípade zrušenia postupu podľa predchádzajúcej vety alebo zrušenia postupu v rámci opätovného otvorenia súťaže z iného relevantného dôvodu Objednávateľ oznámi túto skutočnosť všetkým Poskytovateľom, spolu s odôvodnením zrušenia postupu.
23. Po vyhodnotení predložených ponúk, je Objednávateľ povinný bezodkladne, prostredníctvom informačného systému na elektronické verejné obstarávanie, písomne oznámiť všetkým Poskytovateľom, ktorí predložili ponuky výsledok vyhodnotenia ponúk vrátane informácie o dosiahnutom poradí. V oznámení o výsledku vyhodnotenia ponúk Objednávateľ neúspešného Poskytovateľa informuje o tom, kto sa stal úspešným Poskytovateľom, o charakteristikách a výhodách prijatej ponuky, poradí Poskytovateľov a o lehote podľa § 170 ods. 3 písm. f) zákona, v ktorej môže doručiť námietky. V prípade prijatia úspešnej ponuky, je Objednávateľ oprávnený požiadať úspešného Poskytovateľa o potvrdenie rezervácie s garanciou ponuky. Poskytovateľ je následne povinný rezervovať letenku a dodržať svoju ponuku.
24. Ak Poskytovateľ nedoručí Objednávateľovi vhodnú ponuku požadovanej letenky v stanovenom čase z dôvodu, že letecká preprava podľa požadovaných parametrov nie je dostupná, Poskytovateľ je povinný zaslať Objednávateľovi odpoveď s označením „preprava podľa požadovaných kritérií nie je dostupná“. V tomto prípade Poskytovateľ navrhne Objednávateľovi najvhodnejšiu náhradnú leteckú prepravu, za predpokladu, že je to možné. Tieto informácie je Poskytovateľ povinný doručiť Objednávateľovi v lehote na predkladanie ponúk uvedenej v požiadavke.
25. V prípade, ak žiadny Poskytovateľ nedoručí Objednávateľovi ponuku k zadanej požiadavke, bude Objednávateľ oprávnený opakovane zadať požiadavku s upravenými parametrami na základe informácií získaných od Poskytovateľov.
26. Ak ani po opakovanom zadaní požiadavky s upravenými parametrami nebude Objednávateľovi predložený návrh leteckej prepravy, Objednávateľ je oprávnený požiadať Poskytovateľov o asistenčné služby a pomoc pri riešení vzniknutých mimoriadnych situácií v súvislosti s požadovanou prepravou.

**Článok V.**

**Čas a miesto plnenia**

1. Každý Poskytovateľ, ktorého ponuka bude úspešná v súlade s podmienkami uvedenými v Článku IV. tejto Dohody, sa zaviaže doručiť letenku v lehote najneskôr dvadsaťštyri (24) hodín pred odletom alebo v lehote uvedenej v požiadavke.
2. Pokiaľ Objednávateľ neurčí individuálne podľa svojich potrieb iné miesto plnenia, Poskytovateľ sa zaväzuje doručiť letenku v elektronickej forme prostredníctvom informačného systému na elektronické verejné obstarávanie alebo na e-mailovú adresu Objednávateľa uvedenú v Prílohe č. 1 tejto Dohody.
3. Zhodu medzi požiadavkou a dodanou letenkou potvrdí Objednávateľ elektronicky, a to prostredníctvom Poverenej osoby Objednávateľa, oprávnenej na prevzatie letenky, uvedenej v požiadavke.
4. Poskytovateľ je povinný doručiť Objednávateľovi letenku spolu so všetkými dokladmi, ktoré sa k letenke obvykle vzťahujú, ktoré sú potrebné pre jej riadne použitie, a na ktorých budú uvedené meno a priezvisko cestujúceho.
5. V prípade, ak je v požiadavke uvedená aj žiadosť o zaslanie potvrdenia o cene letenky, alebo v prípade dodatočnej žiadosti Objednávateľa o zaslanie tohto potvrdenia, je Poskytovateľ povinný toto potvrdenie vystaviť v anglickom jazyku a poslať Objednávateľovi spolu s letenkou. Na potvrdení musí byť uvedený aj telefonický kontakt, ktorým Poskytovateľ zabezpečí nepretržité asistenčné služby podľa bodu 2.3.4.1 tejto Dohody.
6. Doručenie letenky Objednávateľovi, ktorej zhoda bola Objednávateľom potvrdená podľa bodu 5.3. tohto článku tejto Dohody, oprávňuje Poskytovateľa vystaviť faktúru.

**Článok VI.**

**Cena a platobné podmienky**

* 1. Táto Dohoda je plnená formou jednotlivých požiadaviek.
	2. Cena predmetu tejto Dohody je stanovená dohodou účastníkov Dohody v nej uvedených v zmysle zákona NR SR č. 18/1996 Z. z. o cenách v znení neskorších predpisov. Do ceny Služieb podľa tejto Dohody sú zahrnuté všetky nevyhnutné a účelne vynaložené náklady Poskytovateľov vzniknuté v súvislosti s poskytnutím Služby, pri zachovaní parametrov predložených pri opätovnom otvorení súťaže podľa Článku IV. tejto Dohody.
	3. Celkový finančný limit tejto Dohody je 520 000,00 eur bez DPH.
	4. Poskytovateľ berie na vedomie, že Objednávateľ nie je povinný vyčerpať počas trvania tejto Dohody celkový finančný limit uvedený v bode 6.3. tohto článku tejto Dohody.
	5. Platiteľ dane je povinný uplatňovať príslušnú sadzbu DPH v súlade s legislatívou platnou v čase a mieste poskytnutého plnenia.
	6. Cena za Služby, ktorá je výsledkom opakovaného otvorenia súťaže podľa Článku IV. tejto Dohody a na základe požiadavky Objednávateľa, je považovaná za maximálnu cenu vyjadrenú v eurách bez DPH.
	7. Poskytovateľ je povinný pred predložením svojej ponuky vziať do úvahy všetko, čo je nevyhnutné na úplné a riadne plnenie predmetu tejto Dohody. Cena ponúknutá Poskytovateľom predstavuje konečnú cenu za konkrétnu letenku a zahŕňa v sebe všetky náklady a výdavky, ktoré s ňou bezprostredne súvisia, napr. cena letenky, cena za službu zabezpečenia letenky, náklady na letiskové poplatky, náklady na palivové poplatky, náklady na vystavenie a doručenie letenky, náklady na rezerváciu letenky, sprostredkovateľské poplatky, poplatky za batožinu, poplatok za check in, prípadne iné poplatky, ktoré sa nevyhnutne viažu na príslušnú prepravu.
	8. Po prevzatí/doručení riadne poskytnutého predmetu plnenia podľa Článku V. tejto Dohody, Poskytovateľ vystaví faktúru, ktorú sa Objednávateľ zaväzuje uhradiť v lehote splatnosti podľa bodu 6.11. tohto článku tejto Dohody.
	9. Poskytovateľ vyhotovuje a predkladá Objednávateľovi faktúru s uvedením popisu poskytnutej Služby (pri leteckej preprave dátum a čas letu, označenie letu, miesto odletu a miesto príletu, meno a priezvisko cestujúceho, prípadne ďalšie údaje k poskytnutej Službe). Faktúra musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov a zákona č. 431/2002 Z. z. o účtovníctve v znení neskorších predpisov, číslo tejto Dohody, bankové spojenie a číslo účtu Poskytovateľa.
	10. V prípade, že faktúra nebude obsahovať stanovené náležitosti alebo v nej nebudú uvedené správne údaje podľa tejto Dohody, je Objednávateľ oprávnený faktúru vrátiť Poskytovateľovi v lehote splatnosti. Poskytovateľ faktúru opraví alebo vystaví novú a obratom ju doručí Objednávateľovi. Dňom doručenia opravenej alebo novej faktúry začne plynúť nová 30 dňová lehota jej splatnosti.
	11. Platby za riadne poskytnuté plnenia vykoná Objednávateľ po zabezpečení požadovaných Služieb na základe riadne vystavenej faktúry Poskytovateľa do 30 dní odo dňa jej doručenia do sídla Objednávateľa.
	12. Platby za riadne poskytnuté plnenia budú realizované Objednávateľom bezhotovostným prevodom, pričom Objednávateľ neposkytuje Poskytovateľovi žiadne preddavky ani zálohy. Platobná povinnosť Objednávateľa sa považuje za splnenú v deň, keď bude príslušná suma pripísaná na účet Poskytovateľa. Poskytovateľ berie na vedomie, že ak si nesplnil svoju oznamovaciu povinnosť podľa § 6 zákona č. 222/2004 Z. z. o dani z pridanej hodnoty v znení neskorších predpisov a neoznámil Finančnému riaditeľstvu SR svoj bankový účet uvedený v identifikačných údajoch Poskytovateľa, Objednávateľ nie je povinný Poskytovateľovi uhradiť faktúru, a to až do dňa splnenia oznamovacej povinnosti. Do doby splnenia oznamovacej povinnosti nie je Objednávateľ v omeškaní s úhradou faktúry. Poskytovateľ je povinný oznámiť Objednávateľovi akúkoľvek zmenu, doplnenie alebo zrušenie týkajúce sa bankového účtu, uvedeného v identifikačných údajoch Poskytovateľa.

**Článok VII.**

**Reklamačné podmienky**

1. V prípade, že Poskytovateľom bude dodaná vadná, resp. chybná letenka (napr. nesprávna, neúplná letenka s inými špecifikáciami, než určil Objednávateľ v požiadavke), alebo ak bude letenka doručená Objednávateľovi oneskorene, Objednávateľ je oprávnený ju odmietnuť a Poskytovateľ je povinný bezodkladne doručiť Objednávateľovi upravenú (náhradnú) letenku v dodatočnej lehote tak, aby nebol ohrozený prílet/odlet cestujúceho v zmysle požiadavky; tým nie je dotknuté právo Objednávateľa na náhradu škody alebo na zmluvnú pokutu podľa tejto Dohody a platných právnych predpisov.

**Článok VIII.**

**Zodpovednosť za škodu a sankcie**

1. Objednávateľ a Poskytovateľ si vzájomne zodpovedajú za škodu, ktorú si navzájom spôsobia porušením svojich povinností. Zodpovednosť za škodu spôsobenú v súvislosti s touto Dohodou sa riadi príslušnými ustanoveniami zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“).
2. Účastníci Dohody sú povinní predchádzať vzniku škody a urobiť všetky vhodné a primerané opatrenia k odvráteniu hroziacej škody a v prípade vzniku škody urobiť všetky nevyhnutné opatrenia k tomu, aby rozsah škody bol čo najnižší. Účastník Dohody, ktorý poruší svoju povinnosť uvedenú v tejto Dohode, je povinný nahradiť škodu tým spôsobenú druhému účastníkovi Dohody, okrem prípadu, ak preukáže, že porušenie jeho povinností bolo spôsobené okolnosťami vylučujúcimi zodpovednosť podľa Obchodného zákonníka; tým nie je dotknutá povinnosť účastníka Dohody zaplatiť v celom rozsahu zmluvnú pokutu.
3. V prípade, že Poskytovateľ nedoručí objednanú letenku Poverenej osobe Objednávateľa ani v čase potrebnom na letiskové odbavenie (3 hodiny pred odletom) a spôsobí tým zmeškanie odletu cestujúceho, má Objednávateľ právo na plnú náhradu ceny letenky, náhradu škody, ktorá tým bola Objednávateľovi spôsobená a zmluvnú pokutu vo výške 500,00 eur zo strany Poskytovateľa, a to za každé jednotlivé porušenie.
4. V prípade nedodržania akéhokoľvek ustanovenia tejto Dohody, ktoré určuje povinnosti Poskytovateľa, má Objednávateľ právo na uplatnenie zmluvnej pokuty vo výške 200,00 eur za každé jednotlivé porušenie povinnosti Poskytovateľa, okrem prípadov porušenia podľa bodov 8.3. a 8.5. tohto článku tejto Dohody.
5. V prípade, ak Poskytovateľ nepredloží ponuku Objednávateľovi v zmysle Článku IV. tejto Dohody, alebo neposkytne Objednávateľovi informáciu o nedostupnosti ponuky v celkovom počte päťkrát za kalendárny štvrťrok, má Objednávateľ právo na uplatnenie zmluvnej pokuty vo výške 300,00 eur za každé jednotlivé porušenie.
6. Zmluvná pokuta je splatná najneskôr do 30 dní od doručenia faktúry Objednávateľa s vyčíslením zmluvnej pokuty Poskytovateľovi.

**Článok IX.**

**Trvanie a zánik Dohody**

1. Táto Dohoda sa uzatvára na obdobie 48 mesiacov odo dňa nadobudnutia jej účinnosti alebo do vyčerpania jej finančného limitu uvedeného v bode 6.3. tejto Dohody, podľa toho, ktorá skutočnosť nastane skôr.
2. Pred uplynutím doby stanovenej v bode 9.1. tohto článku tejto Dohody je možné túto Dohodu ukončiť:
3. písomnou dohodou účastníkov Dohody, ktorej súčasťou bude aj dohoda o vysporiadaní vzájomných záväzkov,
4. písomnou výpoveďou,
5. písomným odstúpením od tejto Dohody.

Objednávateľ je oprávnený ukončiť túto Dohodu so všetkými Poskytovateľmi alebo len s niektorým z Poskytovateľov.

1. Účastníci Dohody môžu odstúpiť od tejto Dohody pri jej podstatnom porušení z dôvodov upravených v príslušnom zákone a za podmienok stanovených v príslušnom zákone (napr. § 19 zákona o verejnom obstarávaní, § 15 ods. 1 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov /ďalej len „zákon o RPVS“/, podstatné porušenie zmluvy v zmysle § 345 Obchodného zákonníka) alebo z dôvodov uvedených v tejto Dohode.
2. Pokiaľ v tejto Dohode nie je uvedené inak, za podstatné porušenie tejto Dohody zo strany Poskytovateľa sa okrem prípadov v nej uvedených považuje:
3. ak sa v priebehu dvoch po sebe nasledujúcich mesiacoch Poskytovateľ dopustí viac ako raz takého porušenia tejto Dohody, s ktorým je spojené právo Objednávateľa na zmluvnú pokutu,
4. opakované menej závažné porušenie tejto Dohody Poskytovateľom, pričom za opakované sa považuje, ak nastalo viac ako dvakrát,
5. menej závažné porušenie tejto Dohody Poskytovateľom, ktoré Poskytovateľ neodstráni v primeranej lehote uvedenej vo výzve Objednávateľa.
6. Na odstúpenie od tejto Dohody sa vyžaduje písomná forma. Odstúpením Objednávateľa od tejto Dohody sa táto Dohoda zrušuje ku dňu doručenia odstúpenia Poskytovateľovi, pričom účinky odstúpenia nastanú len voči konkrétnemu Poskytovateľovi, ktorému bolo odstúpenie doručené, pokiaľ v odstúpení nie je uvedená iná lehota. Trvanie tejto Dohody medzi Objednávateľom a ostatnými Poskytovateľmi tým nie je dotknuté. Odstúpením Poskytovateľa od tejto Dohody nastávajú účinky odstúpenia vo vzťahu k Objednávateľovi bez toho, aby tým bolo dotknuté trvanie tejto Dohody medzi Objednávateľom a ostatnými Poskytovateľmi. Účinky odstúpenia sa spravujú príslušnými ustanoveniami Obchodného zákonníka. V prípade odstúpenia od tejto Dohody si účastníci Dohody ponechajú doposiaľ poskytnuté plnenia vykonané v súlade s podmienkami uvedenými v tejto Dohode a jej prílohách a úhrady za ne. Vo veci plnení, ktoré neboli riadne ukončené ku dňu zániku tejto Dohody, je Poskytovateľ povinný plnenie poskytnúť a Objednávateľ je povinný zaplatiť zaň cenu v súlade s touto Dohodou, ak z konkrétneho dôvodu na odstúpenie od tejto Dohody alebo z osobitnej dohody účastníkov Dohody nebude vyplývať inak.
7. Každý účastník Dohody je oprávnený aj bez udania dôvodu vypovedať túto Dohodu v trojmesačnej výpovednej lehote. Výpovedná lehota začína plynúť prvý deň mesiaca nasledujúceho po mesiaci, v ktorom bola výpoveď preukázateľne doručená druhému účastníkovi Dohody. V prípade, ak túto Dohodu vypovie jeden z Poskytovateľov, jej trvanie medzi Objednávateľom a ostatnými Poskytovateľmi tým nie je dotknuté.
8. Podmienky tejto Dohody, ktoré svojou povahou presahujú dobu jej platnosti, zostávajú v platnosti v celom rozsahu a sú účinné až do okamihu ich splnenia.

**Článok X.**

**Subdodávatelia, register partnerov verejného sektora**

1. Na poskytovanie plnení, ktoré tvoria predmet tejto Dohody, má Poskytovateľ za podmienok dohodnutých v tejto Dohode právo uzatvárať subdodávateľské zmluvy. Tým nie je dotknutá zodpovednosť Poskytovateľa v súlade s § 41 ods. 8 zákona o verejnom obstarávaní a Poskytovateľ je povinný odovzdávať Objednávateľovi plnenia sám, na svoju zodpovednosť, v dohodnutom čase a v dohodnutej kvalite. Poskytovateľ zodpovedá Objednávateľovi za to, že jeho subdodávateľ spĺňa podmienky účasti podľa § 32 ods. 1 a ods. 7 zákona o verejnom obstarávaní.
2. V prípade, že Poskytovateľ má v čase uzavretia tejto Dohody uzavretú subdodávateľskú zmluvu/zmluvy so subdodávateľom/subdodávateľmi, ktorí sa budú podieľať na poskytovaní predmetu tejto Dohody, je povinný pri podpise tejto Dohody písomne predložiť zoznam subdodávateľov, ktorý tvorí neoddeliteľnú súčasť tejto Dohody ako Príloha č. 3 a obsahuje údaje subdodávateľov v nasledovnom rozsahu:
	* 1. meno a priezvisko alebo obchodné meno, resp. názov,
		2. adresa pobytu alebo sídlo,
		3. IČO alebo dátum narodenia, ak subdodávateľovi nebolo pridelené IČO,
		4. podiel plnenia z tejto Dohody v percentuálnom vyjadrení, ako aj v súlade s § 41 ods. 3 zákona o verejnom obstarávaní údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia a predmet subdodávky.
3. Poskytovateľ je povinný písomne oznámiť Objednávateľovi akúkoľvek zmenu údajov o subdodávateľovi bezodkladne po tom, ako sa o takej zmene dozvedel.
4. Poskytovateľ je oprávnený zmeniť alebo doplniť subdodávateľa počas trvania tejto Dohody. Poskytovateľ je povinný predložiť Objednávateľovi písomné oznámenie o zmene alebo doplnení subdodávateľa, ktoré bude obsahovať údaje o navrhovanom subdodávateľovi v rozsahu podľa bodu 10.2. tohto článku tejto Dohody. Akúkoľvek zmenu subdodávateľa, ktorá predstavuje zmenu údajov uvedených v Prílohe č. 3 tejto Dohody, musí Poskytovateľ písomne oznámiť Objednávateľovi najmenej pätnásť (15) kalendárnych dní pred dňom zmeny alebo doplnenia subdodávateľa. Zmena alebo doplnenie subdodávateľa podlieha písomnému súhlasu zo strany Objednávateľa. Na základe dohody účastníkov Dohody sa v prípade zmeny subdodávateľa Poskytovateľa nevyžaduje uzavretie dodatku k tejto Dohode. Zmenený alebo doplnený subdodávateľ podľa tohto bodu tejto Dohody musí spĺňať podmienky účasti týkajúce sa osobného postavenia podľa § 32 ods. 1 a ods. 7 zákona o verejnom obstarávaní a nesmie u neho existovať dôvod na vylúčenie podľa § 40 ods. 6 písm. f) zákona o verejnom obstarávaní.
5. Objednávateľ je podľa § 41 ods. 2 zákona o verejnom obstarávaní oprávnený v spojení s § 10 ods. 4 zákona o verejnom obstarávaní oprávnený požiadať Poskytovateľa, aby nahradil subdodávateľa, ak má zmenený/nový subdodávateľ sídlo v treťom štáte, s ktorým nemá Slovenská republika alebo Európska únia uzavretú medzinárodnú zmluvu zaručujúcu rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike, resp. v treťom štáte, ktorý nie je zmluvnou stranou Dohody o vládnom obstarávaní alebo inej medzinárodnej zmluvy, ktorou je Európska únia viazaná a ktorá zaručuje rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike. Poskytovateľovi sa zakazuje použiť na plnenie tejto Dohody subdodávateľa, ktorého konečným užívateľom výhod je verejný funkcionár vymedzený v § 11 ods. 1 písm. c) zákona o verejnom obstarávaní. Poskytovateľ sa zaväzuje písomne oznámiť Objednávateľovi návrh nového subdodávateľa a údaje o novom subdodávateľovi v rozsahu podľa bodu 10.2. tohto článku tejto Dohody v dostatočnom časovom predstihu, najneskôr však pätnásť (15) kalendárnych dní pred dňom, v ktorom subdodávateľ má začať plniť.
6. Porušenie povinností Poskytovateľa uvedených v bodoch 10.3., 10.4. a 10.5. tohto článku tejto Dohody sa považuje za podstatné porušenie tejto Dohody.
7. Poskytovateľ vyhlasuje, že je ku dňu podpísania tejto Dohody zapísaný v registri partnerov verejného sektora v zmysle zákona o RPVS a tiež, že každý jemu známy subdodávateľ v ktoromkoľvek rade, ktorý je partnerom verejného sektora, je zapísaný v registri partnerov verejného sektora. Ďalej Poskytovateľ vyhlasuje, že ku dňu podpísania tejto Dohody má ako partner verejného sektora alebo má osoba, ktorá plní povinnosti oprávnenej osoby pre Poskytovateľa v zmysle zákona o RPVS (ďalej len „oprávnená osoba“), splnené všetky povinnosti, ktoré pre Poskytovateľa, ako partnera verejného sektora, alebo pre oprávnenú osobu, vyplývajú zo zákona o RPVS a konečným užívateľom výhod nie je verejný funkcionár vymedzený
v § 11 ods. 1 písm. c) zákona o verejnom obstarávaní. Účastníci Dohody sa dohodli, že ak sa vyhlásenia Poskytovateľa podľa tohto bodu tejto Dohody ukážu ako nepravdivé, Objednávateľ nie je v omeškaní s plnením podľa tejto Dohody až do splnenia povinnosti Poskytovateľa, resp. oprávnenej osoby.
8. Ak sa po uzavretí tejto Dohody stala konečným užívateľom výhod Poskytovateľa alebo jeho subdodávateľa podľa zákona o RPVS osoba podľa § 11 ods. 1 písm. c) zákona o verejnom obstarávaní (verejný funkcionár), Objednávateľ môže po uplynutí tridsať (30) dní odo dňa, keď táto skutočnosť nastala, za podmienky, že táto skutočnosť stále trvá, odstúpiť od tejto Dohody.
9. Poskytovateľ zodpovedá za správnosť a úplnosť údajov zapísaných v registri partnerov verejného sektora, identifikáciu konečného užívateľa výhod a overovanie identifikácie konečného užívateľa výhod v zmysle § 11 zákona o RPVS. Kým Poskytovateľ nevykoná overenie identifikácie konečného užívateľa výhod, Objednávateľ nie je povinný plniť z tejto Dohody a nedostane sa pritom do omeškania. Objednávateľ má právo odstúpiť od tejto Dohody z dôvodov uvedených v § 15 ods. 1 zákona o RPVS. Objednávateľ nie v omeškaní a nie je povinný plniť, čo mu ukladá táto Dohoda, ak nastanú dôvody podľa § 15 ods. 2 zákona o RPVS.
10. Objednávateľ má právo uplatniť si u Poskytovateľa zmluvnú pokutu vo výške 1 000,00 eur za každý deň existencie dôvodu vzniku práva na odstúpenie od tejto Dohody v zmysle § 15 ods. 1 zákona o RPVS.
11. Poskytovateľ je za účelom plnenia povinností Objednávateľa v zmysle ustanovenia § 11 zákona o verejnom obstarávaní povinný Objednávateľovi oznámiť zmenu v osobe, resp. osobách, ktoré sú v registri partnerov verejného sektora zapísané ako koneční užívatelia výhod, alebo výmaz Poskytovateľa z registra partnerov verejného sektora najneskôr do piatich (5) kalendárnych dní odo dňa vykonania zmeny v registri partnerov verejného sektora alebo od výmazu Poskytovateľa z registra partnerov verejného sektora.
12. Po dobu omeškania Poskytovateľa, ako partnera verejného sektora, alebo oprávnenej osoby s plnením niektorej povinnosti podľa zákona o RPVS, Objednávateľ nie je v omeškaní s plnením podľa tejto Dohody až do splnenia povinnosti Poskytovateľa, resp. oprávnenej osoby.

**Článok XI.**

**Mlčanlivosť**

**Povinnosť zachovávať mlčanlivosť a ochrana osobných údajov**

* 1. Účastníci Dohody sa zaväzujú zachovávať mlčanlivosť o dôverných informáciách, o ktorých sa dozvedeli od druhého účastníka Dohody pri plnení tejto Dohody alebo v rámci samotného plnenia predmetu tejto Dohody. Ak nie je ďalej v tejto Dohode ustanovené inak, za dôvernú informáciu sa považuje akýkoľvek údaj, podklad, poznatok, dokument alebo akákoľvek iná informácia, bez ohľadu na formu jej zachytenia:
1. ktorá sa týka účastníka Dohody (informácie o jeho činnosti, štruktúre, hospodárskych výsledkoch, všetky zmluvy, finančné, štatistické a účtovné informácie, informácie o jeho majetku, aktívach a pasívach, pohľadávkach a záväzkoch, informácie o jeho technickom a programovom vybavení, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo iného duševného vlastníctva a všetky ďalšie informácie o účastníkovi Dohody),
2. ktorá bola poskytnutá účastníkovi Dohody druhým účastníkom Dohody alebo získaná účastníkom Dohody ešte pred nadobudnutím platnosti a účinnosti tejto Dohody, pokiaľ sa týka jej predmetu a/alebo obsahu, informácia vyplývajúca z rokovania o tejto Dohode, jej prílohách alebo dodatkoch, ktorú si účastníci Dohody poskytli, sprístupnili alebo nadobudli v súvislosti s touto Dohodou, jej uzavretím či plnením,
3. ktorá je výslovne účastníkom Dohody označená ako „dôverná“, „confidential“, „proprietary“ alebo iným obdobným označením, a to od okamihu oznámenia tejto skutočnosti druhému účastníkovi Dohody,
4. pre spracúvanie ktorej je všeobecne záväznými právnymi predpismi platnými a účinnými v Slovenskej republike stanovený osobitný režim (najmä obchodné tajomstvo, bankové tajomstvo, telekomunikačné tajomstvo, daňové tajomstvo, osobné údaje a utajované skutočnosti).
5. Ochrana dôverných informácií zadefinovaných v bode 11.1. tohto článku tejto Dohody trvá bez časového obmedzenia v prítomnosti i v budúcnosti, v celku i po častiach, a to až do doby, kým účastník Dohody druhého účastníka Dohody tejto povinnosti písomne nezbaví, a to v každom prípade, bez ohľadu na trvanie tejto Dohody.
6. S výnimkou osobných údajov dotknutých osôb dôvernou informáciou nie je táto Dohoda vrátane jej príloh, informácie, ktoré sa bez porušenia tejto Dohody stali verejne známymi, informácie získané účastníkom Dohody oprávnene inak, ako od druhého účastníka Dohody, a informácie, ktoré je Objednávateľ povinný sprístupniť alebo zverejniť podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „zákon č. 211/2000 Z. z.“) alebo iného právneho predpisu platného a účinného na území Slovenskej republiky. S výnimkou osobných údajov dotknutých osôb sa za dôverné informácie tiež nepovažujú informácie, ktoré sú v deň podpísania tejto Dohody verejne známe alebo ktoré sa už v tento deň dali zadovážiť z bežne dostupných zdrojov; informácie, ktoré sa stali po dni podpísania tejto Dohody verejne známymi alebo ktoré sa po tomto dni už dajú zadovážiť z bežne dostupných zdrojov, a to inak než v dôsledku porušenia povinnosti zachovávať mlčanlivosť podľa tohto článku tejto Dohody; informácie, z ktorých povahy vyplýva, že účastník Dohody nemá záujem o ich utajenie, ak ich účastník Dohody výslovne neoznačil za dôverné.
7. Účastníci Dohody sa zaväzujú spracúvať dôverné informácie druhého účastníka Dohody výlučne na účel, na ktorý im boli poskytnuté, odovzdané, sprístupnené alebo na ktorý boli akýmkoľvek iným spôsobom účastníkmi Dohody na základe tejto Dohody získané, pričom účastníci Dohody dôverné informácie na iný účel spracúvať nesmú. V prípade, že účastník Dohody poskytne druhému účastníkovi Dohody dôvernú informáciu v listinnej podobe, druhý účastník Dohody je povinný bezodkladne po pominutí účelu disponovania s ňou vrátiť ju účastníkovi Dohody, ktorý mu túto dôvernú informáciu poskytol.
8. Účastníci Dohody sú povinní prijať také technické, personálne a organizačné opatrenia, ktoré zabezpečia primeranú ochranu dôverných informácií a súčasne sa zaväzujú, že dôverné informácie budú ochraňovať najmenej s rovnakou starostlivosťou, ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti, predovšetkým ich budú chrániť pred náhodným alebo neoprávneným zneužitím, poškodením, zničením, náhodnou stratou, zmenou alebo iným znehodnotením, nedovoleným prístupom, sprístupnením alebo zverejnením, ako aj pred akýmikoľvek inými neprípustnými formami ich spracúvania, pričom ak nie je v tejto Dohode ustanovené inak, zaväzujú sa, že bez predchádzajúceho písomného súhlasu druhého účastníka Dohody neposkytnú, neodovzdajú, neoznámia alebo iným spôsobom nevyzradia, resp. nesprístupnia dôverné informácie druhého účastníka Dohody tretej osobe alebo tretej strane, s výnimkou prípadov, kedy by týmto postupom konali v rozpore s platnou právnou úpravou.
9. Účastníci Dohody sa zaväzujú, že upovedomia druhého účastníka Dohody o porušení povinnosti mlčanlivosti bez zbytočného odkladu po tom, ako sa o takomto porušení dozvedia.
10. Povinnosť zachovávať mlčanlivosť sa nevzťahuje na prípady, ak účastníkovi Dohody na základe zákona, medzinárodnej zmluvy, ktorou je Slovenská republika viazaná, alebo na základe rozhodnutia príslušného orgánu vznikla povinnosť sprístupniť alebo zverejniť dôvernú informáciu druhého účastníka Dohody alebo jej časť. O vzniku takejto povinnosti sa budú účastníci Dohody vzájomne informovať bez zbytočného odkladu s výnimkou prípadov, ak tak stanovuje zákon, medzinárodná zmluva, ktorou je Slovenská republika viazaná, alebo rozhodnutie príslušného orgánu.
11. Porušením povinnosti mlčanlivosti nie je, ak Poskytovatelia poskytnú dôvernú informáciu svojim subdodávateľom, audítorom, právnym, daňovým alebo iným odborným poradcom, ale len za predpokladu, že tieto subjekty takúto dôvernú informáciu potrebujú v nevyhnutnom rozsahu spracúvať na účely plnenia tejto Dohody a zároveň za predpokladu, že tieto subjekty sú viazané povinnosťou mlčanlivosti na základe všeobecne záväzných právnych predpisov, resp. že Poskytovatelia zabezpečia, aby tieto subjekty boli viazané povinnosťou chrániť dôverné informácie v zmysle tohto článku tejto Dohody minimálne v rovnakom rozsahu, ako sú viazaní účastníci Dohody.
12. Účastníci Dohody sú povinní spracúvať osobné údaje štatutárnych orgánov účastníkov Dohody, ktoré si navzájom poskytli na účel uzatvorenia tejto Dohody, v súlade s nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov - ďalej len „Nariadenie GDPR“) a so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len „zákon č. 18/2018 Z. z.“), pričom účastníci Dohody tieto osobné údaje na iný účel spracúvať nesmú.
13. Účastníci Dohody sú povinní spracúvať osobné údaje Poverených osôb Objednávateľa, uvedené v Prílohe č. 1 tejto Dohody, poskytnuté, resp. ktoré v zmysle bodu 3.7. tejto Dohody budú poskytnuté Poskytovateľom Objednávateľom na účely uvedené v bodoch 3.4. prvá veta, 4.2. druhá veta, 4.3.2., 4.3.10. a 5.3. tejto Dohody, v súlade s Nariadením GDPR a so zákonom č. 18/2018 Z. z., pričom účastníci Dohody tieto osobné údaje na iný účel spracúvať nesmú.
14. Účastníci Dohody uvádzajú, že pri stanovení rozsahu osobných údajov Poverených osôb Objednávateľa, uvedených v Prílohe č. 1 tejto Dohody, postupovali, resp. v zmysle bodu 3.7. tejto Dohody budú postupovať v súlade so zásadou minimalizácie osobných údajov uvedenou v ustanovení článku 5 ods. 1 písm. c) Nariadenia GDPR, a tieto osobné údaje sú, resp. budú tak primerané, relevantné a obmedzené na rozsah, ktorý je nevyhnutný vzhľadom na účely uvedené v bodoch 3.4. prvá veta, 4.2. druhá veta, 4.3.2., 4.3.10. a 5.3. tejto Dohody, na ktoré ich budú účastníci Dohody spracúvať.
15. Účastníci Dohody sú povinní spracúvať osobné údaje cestujúceho v zmysle bodu 4.3.3. tejto Dohody, poskytnuté Poskytovateľom Objednávateľom na účely uvedené v bodoch 4.3.3., 5.4. a 6.9. prvá veta tejto Dohody, v súlade s Nariadením GDPR a so zákonom č. 18/2018 Z. z., pričom účastníci Dohody tieto osobné údaje na iný účel spracúvať nesmú.
16. Účastníci Dohody uvádzajú, že pri stanovení rozsahu osobných údajov cestujúceho v zmysle bodu 4.3.3. tejto Dohody postupovali v súlade so zásadou minimalizácie osobných údajov uvedenou v ustanovení článku 5 ods. 1 písm. c) Nariadenia GDPR, a tieto osobné údaje sú tak primerané, relevantné a obmedzené na rozsah, ktorý je nevyhnutný vzhľadom na účely uvedené v bodoch 4.3.3., 5.4. a 6.9. prvá veta tejto Dohody, na ktoré ich budú účastníci Dohody spracúvať.
17. Účastníci Dohody sú povinní spracúvať osobné údaje poverených osôb Poskytovateľov, uvedené v Prílohe č. 2 tejto Dohody, poskytnuté, resp. ktoré v zmysle bodu 3.7. tejto Dohody budú poskytnuté Objednávateľovi Poskytovateľmi na účely uvedené v bodoch 3.4. prvá veta, 3.6. druhá veta a 4.2. druhá veta tejto Dohody, v súlade s Nariadením GDPR a so zákonom č. 18/2018 Z. z., pričom účastníci Dohody tieto osobné údaje na iný účel spracúvať nesmú.
18. Účastníci Dohody uvádzajú, že pri stanovení rozsahu osobných údajov poverených osôb Poskytovateľov, uvedených v Prílohe č. 2 tejto Dohody, postupovali, resp. v zmysle bodu 3.7. tejto Dohody budú postupovať v súlade so zásadou minimalizácie osobných údajov uvedenou v ustanovení článku 5 ods. 1 písm. c) Nariadenia GDPR, a tieto osobné údaje sú, resp. budú tak primerané, relevantné a obmedzené na rozsah, ktorý je nevyhnutný vzhľadom na účely uvedené v bodoch 3.4. prvá veta, 3.6. druhá veta a 4.2. druhá veta tejto Dohody, na ktoré ich budú účastníci Dohody spracúvať.
19. V prípade, ak v Prílohe č. 3 tejto Dohody budú uvedené osobné údaje subdodávateľov Poskytovateľov a/alebo osôb oprávnených konať za subdodávateľov Poskytovateľov, účastníci Dohody sú povinní spracúvať tieto osobné údaje, poskytnuté Objednávateľovi Poskytovateľmi na základe ustanovenia § 41 ods. 3 zákona o verejnom obstarávaní, na účel plnenia predmetu tejto Dohody, uvedený v bode 2.2. tejto Dohody, v súlade s Nariadením GDPR a so zákonom č. 18/2018 Z. z., pričom účastníci Dohody tieto osobné údaje na iný účel spracúvať nesmú.
20. Osobné údaje dotknutých osôb v zmysle bodov 11.9., 11.10., 11.12., 11.14. a 11.16. tohto článku tejto Dohody sa ďalej spoločne označujú len ako „Osobné údaje“.
21. Účely spracúvania Osobných údajov uvedené v bodoch 2.2., 3.4. prvá veta, 3.6. druhá veta, 4.2. druhá veta, 4.3.2., 4.3.3., 4.3.10., 5.3., 5.4. a 6.9. prvá veta tejto Dohody, sa spolu s účelom uzatvorenia tejto Dohody, na ktorý si účastníci Dohody vzájomne poskytli osobné údaje svojich štatutárnych orgánov v zmysle bodu 11.9. tejto Dohody, ďalej spoločne označujú len ako „Účely“.
22. Účastníci Dohody sú povinní v súlade s Nariadením GDPR a príslušnými ustanoveniami zákona č. 18/2018 Z. z. zaviazať svojich zamestnancov a subdodávateľov, resp. ich zamestnancov, ako oprávnené osoby, ktoré sa v rámci plnenia tejto Dohody u účastníkov Dohody oboznámia s Osobnými údajmi, povinnosťou spracúvať Osobné údaje v rozsahu poučenia a povinnosťou mlčanlivosti a ochrany Osobných údajov podľa Nariadenia GDPR a zákona č. 18/2018 Z. z., a to aj po skončení trvania tejto Dohody a rovnako aj po skončení ich pracovného alebo iného zmluvného vzťahu s účastníkmi Dohody, resp. subdodávateľmi. Splnenie povinnosti v zmysle predchádzajúcej vety je účastník Dohody povinný na písomnú výzvu druhého účastníka Dohody kedykoľvek hodnoverne preukázať.
23. S výnimkou postupu podľa bodu 11.21. tohto článku tejto Dohody, účastníci Dohody nesmú spracúvať Osobné údaje prostredníctvom sprostredkovateľa, t. j. prostredníctvom subjektu, ktorý by Osobné údaje spracúval v mene a na základe zdokumentovaných pokynov účastníkov Dohody.
24. V prípade, ak je nevyhnutné, aby tretia strana (v postavení sprostredkovateľa - ďalej len „Sprostredkovateľ“) v mene účastníka Dohody a výlučne na základe jeho zdokumentovaných pokynov spracúvala Osobné údaje, ktoré účastník Dohody spracúva ako prevádzkovateľ v zmysle ustanovenia článku 4 ods. 7 Nariadenia GDPR a ktoré boli účastníkovi Dohody poskytnuté druhým účastníkom Dohody na základe tejto Dohody, účastník Dohody sa zaväzuje zabezpečiť, aby Sprostredkovateľ tieto Osobné údaje spracúval výlučne za podmienok stanovených legislatívou platnou a účinnou na území Slovenskej republiky upravujúcou oblasť ochrany osobných údajov (ďalej len „Legislatíva“) a na základe osobitného právneho titulu, ktorým bude zmluva o poverení sprostredkovateľa spracúvaním osobných údajov, uzatvorená medzi účastníkom Dohody a Sprostredkovateľom na základe ustanovenia článku 28 ods. 3 Nariadenia GDPR (ďalej len „Zmluva o poverení“), ktorá bude zaväzovať Sprostredkovateľa voči účastníkovi Dohody, a to ešte pred tým, ako Sprostredkovateľ začne spracúvať Osobné údaje v mene a na základe zdokumentovaných pokynov účastníka Dohody. Účastník Dohody v Zmluve o poverení stanoví predovšetkým predmet, dobu, povahu a účel spracúvania Osobných údajov, typ, zoznam (rozsah) Osobných údajov, ktoré bude Sprostredkovateľ spracúvať, kategórie dotknutých osôb a povinnosti a práva účastníka Dohody, ako aj ďalšie podmienky stanovené Legislatívou.
25. Účastník dohody, ktorý bude postupovať podľa bodu 11.21. tohto článku tejto Dohody, informuje o svojom zámere druhého účastníka Dohody, a to ešte pred uzatvorením Zmluvy o poverení, pričom je zároveň povinný v rámci tejto informácie poskytnúť druhému účastníkovi Dohody identifikačné údaje Sprostredkovateľa.
26. V prípade zániku tejto Dohody sú účastníci Dohody povinní odstrániť Osobné údaje zo svojich informačných systémov do desať (10) pracovných dní odo dňa zániku tejto Dohody, vrátane všetkých kópií a záloh týchto Osobných údajov, a to za predpokladu, že ďalšie spracúvanie Osobných údajov účastníkom Dohody nie je potrebné a/alebo účastník Dohody nemá Legislatívou uloženú povinnosť Osobné údaje ďalej spracúvať.
27. Účastníci Dohody sú povinní pravidelne preverovať trvanie Účelov spracúvania Osobných údajov a po ich splnení bez zbytočného odkladu zabezpečiť výmaz Osobných údajov, pokiaľ to nebude v rozpore s inými povinnosťami účastníkov Dohody stanovenými platnou právnou úpravou.
28. Účastníci Dohody si navzájom zodpovedajú v plnom rozsahu za škodu, ktorá im vznikne porušením alebo nesplnením povinností druhým účastníkom Dohody pri spracúvaní a ochrane Osobných údajov, vyplývajúcich z ustanovení tejto Dohody a všeobecne záväzných právnych predpisov.
29. Ochrana Osobných údajov podľa tejto Dohody trvá aj po ukončení zmluvného vzťahu založeného touto Dohodou a zaväzuje aj právnych nástupcov účastníkov Dohody. Ukončenie zmluvného vzťahu nemá vplyv na prípadný nárok na náhradu škody, ktorá účastníkovi Dohody vznikla porušením alebo nesplnením povinností druhým účastníkom Dohody podľa tohto článku Dohody.
30. Účastníci Dohody sa zaväzujú vykonať kontrolu oprávnenosti spracúvania Osobných údajov a informácií poskytnutých na základe tejto Dohody druhým účastníkom Dohody, a to na základe písomnej žiadosti druhého účastníka Dohody, podanej listinnou formou alebo formou autorizovaného elektronického podania, prostredníctvom svojich kontrolných útvarov a o výsledku kontroly bezodkladne poskytnúť druhému účastníkovi Dohody relevantné informácie.
31. Ostatné podmienky spracúvania Osobných údajov sa riadia Legislatívou.

**Článok XII.**

**Doručovanie**

1. Účastníci Dohody sa dohodli, že bežná komunikácia (napr. komunikácia týkajúca sa organizácie stretnutí, iných organizačných záležitostí alebo podkladov pre fakturáciu a pod.) bude vykonávaná elektronicky prostredníctvom e-mailu. Komunikácia účastníkov Dohody, ktorá má povahu právneho úkonu (napr. odstúpenie od tejto Dohody, uplatnenie zmluvnej pokuty a pod.), bude na základe dohody účastníkov Dohody vykonávaná písomne formou doporučenej listovej zásielky doručovanej prostredníctvom poštovej služby alebo kuriérskej služby alebo formou doručenia do elektronickej schránky účastníka Dohody alebo osobne, pričom pri osobnom doručovaní Objednávateľovi musí ísť výlučne o doručovanie do podateľne Objednávateľa. Ak sa písomnosť doručovaná formou listovej zásielky vráti odosielateľovi ako nedoručiteľná z akýchkoľvek dôvodov, za deň jej doručenia sa považuje deň vrátenia zásielky odosielateľovi, pričom písomnosť spôsobuje právne následky, aj keď sa jej adresát o jej obsahu nedozvedel. V prípade doručovania písomností hodnoverne elektronicky prostredníctvom elektronickej schránky účastníka Dohody zriadenej na Ústrednom portáli verejnej správy [www.slovensko.sk](http://www.slovensko.sk), nejde o výkon verejnej moci, iba o využívanie dostupných existujúcich technických prostriedkov určených na komunikáciu v zmysle platnej legislatívy. V prípade doručovania do elektronickej schránky účastníka Dohody prostredníctvom Ústredného portálu verejnej správy sa za deň doručenia písomnosti považuje najbližší pracovný deň bezprostredne nasledujúci po kalendárnom dni, kedy bola písomnosť uložená do elektronickej schránky druhého účastníka Dohody, a to aj vtedy, ak sa jej adresát o tom nedozvedel.
2. Účastníci Dohody sa zaväzujú bezodkladne oznámiť druhému účastníkovi Dohody akúkoľvek zmenu svojich kontaktných údajov uvedených v tejto Dohode pre budúce doručovanie.

**Článok XIII.**

**Protikorupčná doložka**

* 1. Pri plnení tejto Dohody sa Poskytovateľ zaväzuje zaviesť a vykonávať všetky nevyhnutné a vhodné postupy a opatrenia vedúce k zabráneniu protispoločenskej činnosti, definovanej v zákone č. 54/2019 Z. z. o ochrane oznamovateľov protispoločenskej činnosti a o zmene a doplnení niektorých zákonov v znení neskorších prepisov.
	2. Poskytovateľ vyhlasuje, že podľa jeho vedomostí žiaden z jeho predstaviteľov, zástupcov, zamestnancov alebo iných osôb konajúcich v jeho mene pri poskytovaní plnenia predmetu tejto Dohody neponúka, ani nebude priamo alebo nepriamo ponúkať, dávať, vyžadovať ani prijímať finančné prostriedky alebo akékoľvek oceniteľné hodnoty alebo poskytovať akékoľvek výhody, dary alebo pohostenia zamestnancovi Objednávateľa za účelom ovplyvňovať konanie takejto osoby v jej funkcii s využitím odmeňovania alebo navádzania k nekorektnému výkonu príslušnej funkcie alebo činnosti akoukoľvek osobou za účelom získania alebo udržania výhody pri podnikateľskej činnosti.
	3. Pokiaľ všeobecne záväzné právne predpisy neustanovujú inak, Poskytovateľ sa zaväzuje bez zbytočného odkladu primeranou formou oznámiť Objednávateľovi akékoľvek podozrenie na porušenie akéhokoľvek ustanovenia tohto článku tejto Dohody a byť súčinný pri dôkladnom vyšetrení takéhoto podozrenia.
	4. V prípade porušenia ktoréhokoľvek z ustanovení bodov 13.1. až 13.3. tohto článku tejto Dohody Poskytovateľom (uvedené sa považuje za podstatné porušenie zmluvných povinností), je Objednávateľ oprávnený, aj bez predchádzajúceho upozornenia, odstúpiť od tejto Dohody s uvedením dôvodu odstúpenia, a to s účinnosťou odo dňa doručenia odstúpenia od tejto Dohody Poskytovateľovi bez toho, aby Poskytovateľovi vznikol akýkoľvek nárok zo zodpovednosti Objednávateľa za odstúpenie od tejto Dohody.
	5. Poskytovateľ sa zaväzuje, že ak bude preukázané protispoločenské konanie a/alebo porušenie protikorupčného správania, odškodní Poskytovateľ Objednávateľa v maximálne možnom rozsahu podľa platných právnych predpisov za akúkoľvek stratu, ujmu, poškodenie alebo nahradí Objednávateľovi náklady vzniknuté v priamej príčinnej súvislosti s porušením tohto článku tejto Dohody.

**Článok XIV.**

**Medzinárodné sankcie**

* 1. Poskytovateľ podpisom tejto Dohody výslovne vyhlasuje, že nepatrí k osobám uvedeným v Prílohe č. 1 nariadenia Rady (EÚ) č. 269/2014 zo 17. marca 2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny v znení doplnenom v zmysle vykonávacieho nariadenia Rady (EÚ) č. 2022/581 z 8. apríla 2022, ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny (ďalej len „Osoby na sankčných zoznamoch“). Poskytovateľ podpisom tejto Dohody zároveň vyhlasuje, že nie je osobou, subjektom ani orgánom akýmkoľvek spôsobom spojeným, vlastneným alebo kontrolovaným Osobou na sankčných zoznamoch.
	2. Poskytovateľ podpisom tejto Dohody výslovne vyhlasuje, že plnením podľa tejto Dohody nedôjde k rozporu so zákonom č. 289/2016 Z. z. o vykonávaní medzinárodných sankcií a o doplnení zákona č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov (ďalej len „zákon č. 289/2016 Z. z.“), a teda najmä nedôjde k porušeniu akejkoľvek medzinárodnej sankcie upravenej v akomkoľvek predpise o medzinárodnej sankcii podľa § 2 písm. b) zákona č. 289/2016 Z. z.
	3. Za účelom vylúčenia pochybností Poskytovateľ berie na vedomie a vyhlasuje, že v prípade, ak sa budú na strane Poskytovateľa, ako účastníka Dohody, podieľať viaceré subjekty, vyhlásenia podľa bodov 14.1. a 14.2. tohto článku tejto Dohody sa v plnom rozsahu vzťahujú na všetky subjekty na strane Poskytovateľa.
	4. Poskytovateľ sa zaväzuje zabezpečiť pravdivosť vyhlásení uvedených v bodoch 14.1. až 14.3. tohto článku tejto Dohody po celú dobu platnosti a účinnosti tejto Dohody. V prípade, ak sa kedykoľvek v priebehu trvania tejto Dohody preukáže nepravdivosť ktoréhokoľvek vyhlásenia Poskytovateľa podľa bodu 14.1. a/alebo 14.2. a/alebo 14.3. tohto článku tejto Dohody, uvedená skutočnosť predstavuje podstatné porušenie tejto Dohody zo strany Poskytovateľa, zakladajúce oprávnenie Objednávateľa okamžite odstúpiť od tejto Dohody s účinnosťou ku dňu doručenia oznámenia o odstúpení od tejto Dohody Poskytovateľovi, a to bez akéhokoľvek nároku Poskytovateľa na náhradu škody.
	5. Poskytovateľ berie na vedomie, že v prípade, ak sa preukáže nepravdivosť ktoréhokoľvek vyhlásenia Poskytovateľa podľa bodu 14.1. tohto článku tejto Dohody, bude Objednávateľ postupovať v súlade s nariadením Rady (EÚ) a vykonávacím nariadením Rady (EÚ) uvedeným v bode 14.1. tohto článku tejto Dohody a na základe dohody účastníkov Dohody Objednávateľovi zároveň vzniká nárok na úhradu zmluvnej pokuty voči Poskytovateľovi vo výške plnení poskytnutých Poskytovateľovi Objednávateľom podľa ustanovení tejto Dohody za obdobie, počas ktorého bola preukázaná nepravdivosť vyhlásenia Poskytovateľa podľa bodu 14.1. tohto článku tejto Dohody.
	6. Porušenie povinností podľa tohto článku tejto Dohody sa považuje za podstatné porušenie zmluvných povinností.

**Článok XV.**

**Záverečné ustanovenia**

* 1. Účastníci Dohody sú povinní bez zbytočného odkladu, primeraným spôsobom podľa Článku XII. tejto Dohody oznámiť si vzájomne všetky zmeny týkajúce sa ich identifikačných údajov, prípadne iných skutočností, ktoré môžu mať vplyv na súčinnosť medzi účastníkmi Dohody.
	2. Účastníci Dohody sa dohodli, že v prípade zmeny bankového spojenia a/alebo čísla účtu, nie je potrebné uzatvárať dodatok k tejto Dohode a táto zmena je možná na základe písomného oznámenia druhému účastníkovi Dohody. Táto zmena sa stáva účinnou najskôr dňom nasledujúcim po doručení písomného oznámenia druhému účastníkovi Dohody.
	3. Poskytovateľ je do 31. 12. 2034 povinný strpieť výkon kontroly/auditu súvisiaci s poskytnutými službami, a to osobami oprávnenými na výkon tejto kontroly/auditu a poskytnúť im všetku potrebnú súčinnosť.

Oprávnenými osobami na výkon kontroly/auditu sú najmä:

* + 1. zástupcovia Objednávateľa alebo nadriadeného orgánu Objednávateľa a ním poverené osoby,
		2. príslušný riadiaci orgán alebo sprostredkovateľský orgán a ním poverené osoby,
		3. Sprostredkovateľský orgán pre kontrolu verejného obstarávania,
		4. Najvyšší kontrolný úrad SR a ním poverené osoby,
		5. orgán auditu podľa § 12 zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov (ďalej len „zákon o príspevkoch z fondov EÚ“), Úrad vládneho auditu a orgánom auditupoverené osoby,
		6. splnomocnení zástupcovia Európskej komisie a Európskeho dvora audítorov,
		7. orgán zabezpečujúci ochranu finančných záujmov EÚ podľa § 8 zákona o príspevkoch z fondov EÚ **a Európsky úrad pre boj proti podvodom**,
		8. osoby prizvané orgánmi/subjektami uvedenými v bodoch 15.3.1. až 15.3.7. tohto článku tejto Dohody v súlade s príslušnými právnymi predpismi SR a právnymi aktmi EÚ.
	1. Táto Dohoda je povinne zverejňovanou zmluvou podľa ustanovení § 5a zákona č. 211/2000 Z. z. v spojení s ustanoveniami § 47a zákona č. 40/1964 Zb. Občiansky zákonník v znení neskorších predpisov. Táto Dohoda nadobúda platnosť dňom jej podpisu všetkými účastníkmi Dohody a účinnosť najskôr 19. 9. 2025. Účastníci Dohody súhlasia so zverejnením celého obsahu tejto Dohody vrátane jej príloh a prípadných dodatkov v Centrálnom registri zmlúv s výnimkou ustanovení a údajov, ktoré sa podľa osobitného zákona v Centrálnom registri zmlúv nezverejňujú.
	2. Túto Dohodu je možné meniť alebo dopĺňať iba písomnými dodatkami, ktoré sa po podpísaní všetkými účastníkmi Dohody stávajú jej neoddeliteľnou súčasťou, ak v tejto Dohode nie je uvedené inak; dodatky musia byť uzatvorené v súlade so zákonom o verejnom obstarávaní.
	3. V prípade, že akékoľvek ustanovenie tejto Dohody je alebo sa stane neplatným, neúčinným a/alebo nevykonateľným, nie je tým dotknutá platnosť, účinnosť a/alebo vykonateľnosť ostatných ustanovení tejto Dohody, pokiaľ to nevylučuje v zmysle príslušných právnych predpisov samotná povaha takého ustanovenia. Účastníci Dohody sa zaväzujú bez zbytočného odkladu po tom, ako zistia, že niektoré z ustanovení tejto Dohody je neplatné, neúčinné a/alebo nevykonateľné, nahradiť dotknuté ustanovenie ustanovením novým, ktorého obsah bude v čo najväčšej miere zodpovedať vôli účastníkov Dohody v čase uzatvorenia tejto Dohody.
	4. Právne vzťahy touto Dohodou neupravené sa riadia príslušnými ustanoveniami zákona o verejnom obstarávaní, Obchodného zákonníka a všeobecne záväznými platnými právnymi predpismi Slovenskej republiky.
	5. Účastníci Dohody sa zaväzujú, že všetky spory vyplývajúce z tejto Dohody budú riešiť rokovaním o možnej dohode. Prípadné spory, o ktorých sa účastníci Dohody nedohodli, budú riešené podľa slovenského právneho poriadku.
	6. Účastníci Dohody nie sú oprávnení na prevod svojich práv a povinností, ktoré z tejto Dohody vyplývajú, na tretiu osobu bez predchádzajúceho písomného súhlasu druhého účastníka Dohody.
	7. Táto Dohoda sa vyhotovuje v xxxxx vyhotoveniach, z ktorých každé má platnosť originálu. Po podpísaní tejto Dohody Objednávateľ dostane xxxx vyhotovenia a každý Poskytovateľ jedno vyhotovenie.
	8. Účastníci Dohody vyhlasujú, že ustanoveniam tejto Dohody porozumeli čo do obsahu i rozsahu, táto Dohoda vyjadruje ich slobodnú vôľu, na znak čoho k nej pripájajú svoje podpisy.
	9. Neoddeliteľnou súčasťou tejto Dohody sú nasledovné prílohy:
1. Príloha č. 1 - Kontaktné údaje Objednávateľa, zoznam osôb poverených na vecné konanie v rozsahu

 Dohody za Objednávateľa a ich kontaktné údaje,

1. Príloha č. 2 - Zoznam osôb poverených na vecné konanie v rozsahu Dohody za Poskytovateľov

a ich kontaktné údaje na nepretržité asistenčné služby,

1. Príloha č. 3 - Zoznam subdodávateľov známych pri podpise Dohody.

Bratislava ........................ (mesto) ........................

Objednávateľ Poskytovateľ č. 1

......................................................... .......................................

 Mgr. Jozef Kiss, MA

 prezident finančnej správy

(mesto) ...........................

 Poskytovateľ č. ...

 ..........................................

**Príloha č. 1** - Kontaktné údaje Objednávateľa, zoznam osôb poverených na vecné konanie v rozsahu Dohody za Objednávateľa a ich kontaktné údaje

**Kontaktné údaje Objednávateľa**:

E-mailová adresa: letenky@financnasprava.sk

Predmetné e-mailové konto je spravované viacerými poverenými zamestnancami Objednávateľa, ktorí budú komunikovať s Poskytovateľmi.

**Poverené osoby za Objednávateľa:**

Poverená osoba č. 1: *(titul, meno a priezvisko)*

Telefónne číslo:

E-mailová adresa:

Poverená osoba č. x: *(titul, meno a priezvisko)*

Telefónne číslo:

E-mailová adresa:

***Poznámka:*** *údaje budú doplnené pred podpisom Dohody.*

**Príloha č. 2** - Zoznam osôb poverených na vecné konanie v rozsahu Dohody za Poskytovateľov a ich kontaktné údaje na nepretržité asistenčné služby

**Poskytovateľ č. 1**

Obchodné meno a sídlo:

Kontaktná osoba: *(titul, meno a priezvisko)*

Telefónne číslo:

E-mailová adresa:

Kontakty na účely riešenia požiadaviek, vykonávania bezplatných nepretržitých asistenčných služieb a inej komunikácie súvisiacej s predmetom Dohody:

Kontaktná osoba: *(titul, meno a priezvisko)*

Non-stop telefonická linka:

E-mailová adresa:

**Poskytovateľ č. x**

***Poznámka:*** *údaje budú doplnené pred podpisom Dohody.*

**Príloha č. 3 -** Zoznam subdodávateľov známych pri podpise Dohody

**Zoznam subdodávateľov Poskytovateľa:**

|  |  |  |  |  |  |
| --- | --- | --- | --- | --- | --- |
| **Subdodávateľ** | **Sídlo** | **IČO** | **Podiel plnenia z Dohody v %** | **Predmet subdodávky** | **Údaje o osobe oprávnenej konať za subdodávateľa*****(v rozsahu meno a priezvisko, adresa pobytu a dátum narodenia)*** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

(mesto)\_\_\_\_\_\_\_\_\_\_\_\_\_\_\_\_\_ (dátum) \_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Titul, meno, priezvisko a podpis štatutárneho orgánu uchádzača alebo člena štatutárneho orgánu alebo iného zástupcu uchádzača, oprávneného

konať v mene uchádzača